Järgnevalt vali ketas, millelt soovid kustutatud andmefaile otsida. Mina näiteks ei valinud selleks NTFS süsteemi arvutikettaid vaid USB abil arvutiga ühendatava FAT32  failisüsteemis välise kõvaketta. Kui kasutaja teab, millist faili ta kindlalt otsib, siis võib paremasse What lahtrisse kirjutada otsitava andmefaili laiendi, näiteks avi, mpeg, jpg, pdf, zip, wma, exe jne. Kui lahtrisse ei kirjutata midagi, siis leitakse kõik failid, mis on kustutatud ja eeldatavalt ka taastamiskõlbulikud. Eeldatavalt sellepärast, et failid võivad siiski mingil määral olla rikutud ( ka siis, kui neid ei ole spetsiaalselt purustatud ehk ülekirjutatud), või on sellest mingi osa rikutud, mis tähendab, et taastamine alati ei õnnestu.